VPOM 10
Noa Lo jens Diusjangh Caiq
(1Ss 1:5-23)
1Gvshih haih zis gas dvjeis lhyi thang lhyi Noa dah lo jens Shem, Ham, Yaphet masyah yaus lyih dah diusjangh caiq cho nghuot.
2Yaphet loloeu jens gas Goma, Magog Madai, Yawan, Tubal, Meshek yahge Tira. 3Goma vnyau vshih gas Ashkena, Riphat yahge Togarma. 4Yawan vnyau vshih jens gas Elisha, Tarshi, Kitim yahge Rodanim. 5Haih bang gas thomh yvm chank yah nyeis bang dah phauh thyeih nghuot. Yaphet dah lo jens gas nyah joqyos yah nyang, nyang nyingh nyang, nyang koq nyang, nyang mau nyang nyeis loh.
6Ham loloeu jens gas, Khush, Egutu, Put yahge Khanan. 7Khush loloeu jens gas Seba, Hawila, Sabta, Rama yahge Sabtekha. Rama loloeu tang ka Sheba yahge Dedan. 8Khush ka Nimrod dah uwus bweh los. Nimrod gas nyeisjvng thoq mas cangxeih dah dius thoeuqzoe bweh los. 9Nyang gas Yhensain xikkhonh mas shoh baiq yvmas nyings hoeuh soeu nghuot. Housoeh las, Nimrod teh Yhensain xikkhonh mas shoh baiq thoeuqzoe, ge sodang bos. 10Shina mau mas dah Babel, Erek, Akhat goeu gas nyang guon xi dah munghdan jens nghuot. 11Hauh mau masyah Asiria mau mas loh las Ninewe, Rehobot Ir, Khala wus eq, 12Ninewe yahge wusmuh Khala jo mas Resen wus lyis eq kuot.
13Egutu mas yaus zis Ludim, Anam, Lehab, Naptu, 14Pathru, Khasluhim yahge Khaptorim moq nghuot. Khasluhim masyah Philisti jens dyos lyih.
15Khanan mas yaus zis loxeih Sidon, hauh thang lhyi Het, 16Yebusi, Amori, Girgashi, 17Hiwi, Arki, Sinit, 18Arwadi, Zemari, Hamat tsain nghuot. Thang lhyi Khanan jens gas gang dyos loh. 19Khanan jens dah maukyo ka, Sidon wus masyah Gerar, Gaza wus jweh shoq; tsai Sodom, Gomora, Adma, Zeboim wus tsain lai las Lasha wus jweh shoq nghuot. 20Hauh bang gas vkoq gohtoeu toeu, nyingh gohja ja, mau gohyos yos, vnyau gohtoeu toeu tsain nghuot dah Ham lo jens nghuot.
21Yaphet dah vmang, Eber dius dvnganh dah uwus, Shem eq lo tsain bos. 22Shem loloeu jens gas Elam, Ashur, Arpashad, Lud, Aram. 23Aram loloeu jens gas Uza, Hul, Getha yahge Mash. 24Arpashad mas yaus zis Shela, Shela mas yaus zis Eber. 25Eber mas yaus zis loloeu aiq yuk nghuot. Dvyuk lyis Peleg ge nyhink. Khasoeh ge lyis hauh uhlyis dius nyau jens gas maunyeis lyis tsain gvm yoeus. Nyah vnoeuh nyings Yoktan nghuot. 26Yoktan mas yaus zis Almodad, Shelep, Hazamawet, Yera, 27Hadoram, Uzal, Dikla, 28Obal, Abimael, Sheba, 29Ophira, Hawila yahge Yobab. Haih goeu dvnganh gas Yoktan loloeu jens nghuot. 30Nyamoq dah maunyeis gas Mesha joqyos masyah buisthuq pheh boms mau Sepha joqyos jweh shoq tsain nghuot. 31Hauh bang gas vkoq gohtoeu toeu, nyingh gohja ja, mau gohyos yos, vnyau gohtoeu toeu tsain nghuot dah Shem lo jens nghuot.
32Hauh goeu gas Noa lo jens dah vkoq, diuscaiq shap cho nghuot. Dvjeis lhyi thang lhyi nyamoq masyah nyeisjvng thoq mas dius nyau nyoshoq dyos loh.